आरपीएफ जवानों के लिए बनेंगे मकान, बढ़ेगी सुरक्षा
रतलाम | आरपीएफ जवानों के लिए रतलाम में नया बैरक बनाया जाएगा। रेल यात्रियों की सुरक्षा के लिए ट्रेनों में स्क्वाडिंग भी बढ़ाई जाएगी। आरपीएफ के जवानों और अधिकारियों के लिए रतलाम रेलवे कॉलोनी में क्वार्टर बनाने का प्रस्ताव है। रविवार सुबह मुंबई से आए आरपीएफ के आईजी उदय शुक्ला ने बैरक का निरीक्षण करते वक्त जानकारी दी। आईजी शुक्ला सुबह 11 बजे बैरक पहुंचे निरीक्षण के बाद मनोरंजन कक्ष में उन्होंने अधिकारियों की बैठक ली। इसके बाद आरपीएफ आरक्षक की हत्या का घटनास्थल देखने के लिए 12.30 बजे मेघनगर रवाना हो गए। वरिष्ठ मंडल सुरक्षा आयुक्त एस. सुधाकर ने आईजी को रतलाम रेलमंडल में सुरक्षा व्यवस्था की जानकारी दी।
hin_Deva hin_Deva